**МОТИВИ**

**по проекта на Наредба за изменение и допълнение на Наредба № 3 от 31 юли 2003г. за съставяне на актове и протоколи по време на строителството (обн. ДВ, бр.72 от 15 август 2003 г., изм. и доп. ДВ, бр.37 от 4 май 2004 г., изм. и доп. ДВ, бр.29 от 7 април 2006 г., изм. и доп. ДВ, бр.98 от 11 декември 2012 г.)**

Основният мотив за изготвяне на проект на Наредба за изменение и допълнение на Наредба № 3 от 31 юли 2003г. за съставяне на актове и протоколи по време на строителствотое актуализиране, усъвършенстване и прецизиране на действащите разпоредби на Наредбата.

Основната част от измененията и допълненията са с цел привеждане на Наредба № 3/2003г. в съответствие с измененията и допълненията на Закона за устройство на територията /ЗУТ/, обн. ДВ, бр. 101 от 22 декември 2015 г., в сила от 26 декември 2015 г., като в тази връзка са предложените изменения и допълнения в действащите разпоредби на чл.3, ал.2, т.3, чл.8, ал.2 и на т.3 от приложение № 4 към чл.7, ал.3, т.4, на приложение № 8 към чл.7, ал.3, т.8, на б.“е“ от приложение № 9 към чл.7, ал.3, т.9 от Наредбата, както и §17 от допълнителните разпоредби на проекта.

 Останалата част от измененията и допълненията са с цел усъвършенстване и прецизиране на Наредба № 3/2003г., като в тази връзка са предложените изменения и допълнения в действащите разпоредби на чл.2, ал.2, т.1 и т.3, чл.5, ал.7, т.2, чл.6, ал.2, чл.7, ал.3, т.4, чл.10, ал.2 и на приложение № 1 към чл.7, ал.3, т.1, на т.3 на Забележки от приложение № 2 към чл.7, ал.3, т.2, на приложение № 14 към чл.7, ал.3, т.14, на приложение № 15 към чл.7, ал.3, т.15 и на приложение № 16 към чл.7, ал.3, т.16 от Наредбата. Във връзка с прецизиране на текстовете на Наредбата са и направените с §16 и §18 към проекта предложения.

 Предложените с проекта изменения и допълнения на Наредба № 3/2003г. са съобразени с настъпилите промени в нормативната уредба, свързана с изискванията към изпълнението на строежите и влаганите в тях строителни продукти, определени със Закона за енергийната ефективност и Закона за техническите изисквания към продуктите, и са в пълно съответствие с измененията и допълненията на ЗУТ, обн. ДВ, бр. 101 от 22 декември 2015 г., както и с предходните му изменения.